** ПРОЕКТ!**

**ОБЩИНА ГУЛЯНЦИ, ОБЛАСТ ПЛЕВЕН**

 гр. Гулянци, ул. “В. Левски” № 32, тел:6561/2171, е-mail: obshtina\_gulianci@mail.bg

**ДО**

**ОБЩИНСКИ СЪВЕТ
ГР. ГУЛЯНЦИ**

**П Р Е Д Л О Ж Е Н И Е**

**ОТ ЛЪЧЕЗАР ЯКОВ – Кмет на Община Гулянци**

# **Относно:** *Приемане на* *Годишен план за развитието на социалните услуги в община Гулянци през 2022 г.*

 **УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

 В изпълнение на чл. 38 от Закона за социалните услуги е изготвен Годишен план за развитието на социалните услуги в община Гулянци през 2022 г.

Настоящият Годишен план за развитието на социалните услуги в община Гулянци през 2022 г. обхваща мерки и услуги, които са необходими за осъществяване на ефективна социална политика за подкрепа на лицата от уязвимите групи в общината, в съответствие с техните реални потребности и съвременни стандарти. В плана са включени съществуващи вече услуги и развитието на нови социални услуги.

Планът е отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база и икономическа среда. Законовата рамка е предвидена в чл. 38, ал. 1 от Закона за социалните услуги. Общинският съвет приема годишен план за социалните услуги, който включва планирането на социалните услуги, съгласно Националната карта на социалните услуги и планирането на социалните услуги, които се финансират от общинския бюджет.

Годишният план за развитие на социалните услуги в община Гулянци се приема ежегодно и съдържа дейностите, които ще бъдат изпълнявани през следващата календарна година.

Същият е съгласуван с Директор на Дирекция „Социално подпомагане” гр. Никопол.

Във връзка с гореизложеното и на основание чл. 21, ал. 1, т. 12, чл.17, ал. 1, т.7 от Закона за местното самоуправление и местната администрация, чл. 38 от Закона за социалните услуги и чл. 5, ал. 1, т. 11 и чл. 6 от Правилника за организацията и дейността на Общински съвет Гулянци, неговите комисии и взаимодействието му с общинската администрация, предлагам на Общински съвет Гулянци да приеме следните

**Р Е Ш Е Н И Я :**

# 1. Приема Годишен план за развитието на социалните услуги в община Гулянци през 2022 година.

**Приложение:**

*1. Годишен план за развитието на социалните услуги в община Гулянци през 2022 г., съгласуван с Директора на Дирекция „Социално подпомагане”- гр. Никопол.*

**ЛЪЧЕЗАР ЯКОВ**

*Кмет на Община Гулянци*